Den tidligere forsvarsminister Nicolai Wammen (Soc.dem.) ville sætte vedligeholdelsen af flådens skibe i EU-udbud. Til stor frustration blandt de nordjyske værfter, som frygtede at en masse arbejdspladser ville forsvinde, hvis udbuddet blev en realitet. Nu er det imidlertid lykkes det nordjyske folketingsmedlem Preben Bang Henriksen (Venstre) at få den nye forsvarsminister til at sætte udbuddet i bero. - Jeg er utrolig glad for, at ministeren nu på min foranledning genovervejer sagen og har stoppet processen. Der er i realiteten tale om, at over 1000 arbejdspladser kan gå udenlands over de næste 7 år. De fleste fra Nordjylland, siger Preben Bang Henriksen.

Opsummering:
Knapt har den nye forsvarsminister, Carl Holst (Venstre) sat sig i ministerstolen før han vækker begejstring hos de nordjyske værfter. Han har nemlig sat et EU-udbud i bero.